ફિલ્મમાં અમરનું પાત્ર એક સીનમાં ચંદાને સમજાવે છે કે ગણિતને રોજિંદી જિંદગી સાથે જોડીએ તો ગણિત મજેદાર બની જાય છે. બીજા એક સીનમાં જ્યારે અપેક્ષા/અપ્પુ અમરને પૂછે છે કે એ દાખલાની રકમ આટલી શાંતિથી અને વધારે સમય સુધી કેમ વાંચે છે, ત્યારે અમર જવાબ આપે છે કે જવાબ સવાલની અંદર જ છૂપાયેલો હોય છે! ગણિતને રોજિંદા જીવન સાથે જોડીને ચંદા અને અપ્પુ સૂત્રો યાદ રાખતાં શીખે છે. અમરની 'સવાલની જ અંદર જવાબ છુપાયેલ હોય છે' એ વાતને જિંદગી સાથે જોડીએ તો કેટલો સુંદર મતલબ થાય છે કે સમસ્યાનો ઉકેલ પણ કદાચ એની સાથે જ જોડાયેલો હોય છે. એક માન્યતા છે કે જ્યારે સમસ્યા હોય છે ત્યારે એનો ઉકેલ હોય જ છે, આપણને ક્યારેક ઉકેલ પાસે જ હોય છે પરંતુ મળતો નથી, કારણ કે ધ્યાન જ એ તરફ જતું નથી. પરંતુ ભીંત ફાડીને પણ પીપળો તો ઉગે જ છે, તો સમસ્યાઓનો ઉકેલ શોધવો એ ખૂબ નાની વાત માની લઈએ તો કદાચ ઉકેલ મેળવવામાં સરળતા પણ રહે...